
Alsószentiván Községi Önkormányzat Képviselő-testületének

3/2014. (II. 7.) önkormányzati rendelete

az egészségügyi alapellátás körzetének meghatározásáról

Alsószentiván Község Önkormányzat Képviselő-testülete az Alaptörvény 32. cikk (1) bekezdés a) pontjában kapott felhatalmazás alapján az egészségügyről szóló 1997. évi CLIV. törvény 152.§ (2) bekezdésében meghatározott feladatkörében eljárva a következőket rendeli el:

1.§
(1) Alsószentiván községben egy háziorvosi körzet működik.

(2) A háziorvosi körzet Alsószentiván község mindenkori közigazgatási területére terjed ki.

2.§
(1) Alsószentiván községben egy védőnői körzet működik.

(2) A védőnői körzet feladat-ellátási szerződés alapján Alap és Alsószentiván község mindenkori közigazgatási területére terjed ki.

3.§
(1) Alsószentiván község területén az alapellátáshoz kapcsolódó ügyeleti ellátás a Dél-Mezőföldi Többcélú Társulás Társulási Megállapodásában foglaltak szerint, cecei ügyeleti rendelési hellyel – Cece, Jókai u. 11. szám alatt - működik.
4.§
(1) Alsószentiván községben egy iskola-egészségügyi körzet működik.

(2) Az iskola-egészségügyi körzet Alsószentiván község mindenkori közigazgatási területére terjed ki.

5.§
(1) Alsószentiván községben egy fogorvosi körzet működik.

(2) A fogorvosi körzet Alap és Alsószentiván község mindenkori közigazgatási területére terjed ki.

6. §
(1) A rendelet a kihirdetését követő napon lép hatályba.

(2) Hatályát veszti az „Alsószentiván község háziorvosi körzetéről” szóló 7/2002. (VII. 10.) önkormányzati rendelet.

   Nagy Lajos






Csalovszkiné Mezei Zsuzsanna

  polgármester






          jegyző

KIHIRDETÉSI ZÁRADÉK

A rendelet a mai napon kihirdetésre került.

Alsószentiván, 2014. február 7.
Csalovszkiné Mezei Zsuzsanna

jegyző
